
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus MTÜ Füüsiliste Puuetega Laste Ühendus Pääsuke taotlus palvega anda üheks õppeaastaks tasuta kasutusse Narva Koorikooli hoones (aadressiga 26. juuli tn 9) 1. korrusel asuvad ruumid üldpinnaga 55 m², kunsti- ja käsitööloomingu stuudio Võimaluse Vikerkaar tegevusteks puuetega lastega.
Antud küsimus oli vaadatud läbi Narva Linnavalitsuse linnavarakomisjoni 26.08.2009. a istungil, protokolli nr 8 punkt 6. Komisjon otsustas nõustuda taotlusega ja lubada MTÜ-le Füüsiliste Puuetega Laste Ühendus Pääsuke tasuta kasutada taotluses toodud eesmärgil Narva Koorikooli hoones asuvad ruumid.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Lubada MTÜ-le Füüsiliste Puuetega Laste Ühendus Pääsuke, registrikood 80183760, tasuta kasutada ajavahemikus 01.09.2009. a kuni 31.05.2010. a Narva Koorikoolis aadressil 26. juuli tänav 9, Narvas, asuvaid I korruse ruume üldpindalaga 55 m², kunsti- ja käsitööloomingu stuudio Võimaluse Vikerkaar tegevusteks puuetega lastega.
4. Rakendussätted
4.1 Käesolev korraldus jõustub seadusega sätestatud korras.
4.2 Korraldus rakendub alates 01.09.2009. a.
4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

